Kenn'n ji den ollen Abraham
Ut Ribnitz woll, de süs mit Ogengläs'
Un Brillen hen nah Güstrow kamm?
Hei hadd 'ne hellisch lange Näs'
Un von Kalür blag as 'ne Träms'.
Na, de un oll Levin ut Däms –
Hei würd ok Humpel-Levin nennt –,
De hadden beid all lang sick kennt
Un wüßten vonenanner ganz genau,
Dat jeder düchtig hadd wat in de Schauh,
Dat beid' sei in de Wull rin seten
Un Moses hadden un Propheten.